වෙබ් අඩවි ආරක්ෂක වාර්තාකරුවකු ලෙස සඳහන් වෙන කීර්ති රත්නායක නැමැත්තා ඊයෙ කොළඹ අපරාධ කොට්ඨාශයේ අත්අඩංගුවට පත්වුණේ කොළඹ පිහිටි තානාපති කාර්යාලයකට එල්ල විය හැකි ප්‍රහාරයක් පිළිබඳව කොල්ලුපිටිය පොලිසියට එම තානාපති කාර්යාලයේ ආරක්ෂක අංශ නිලධාරීන් විසින් සිදුකළ පැමිණිල්ලකට අනුවයි.සිය දුරකථනයට ලැබුනු අදාල තානාපති කාර්‍යාලයට ප්‍රහාරයක් එල්ල කිරීම්ට සැලසුම් කර ඇති බවට සඳහන් වෙන කෙටි පණිවිඩයක් කීර්ති රත්නායක විසින් එම තානාපති කාර්යාලයේ ආරක්ෂක අංශ නිලධාරීයකු වෙත යොමුකර තිබෙනවා.තානාපති ආරක්ෂක අංශ නිලධාරීන් කොල්ලුපිටිය පොලිසියට අදාළ පැමිණිල්ල සිදුකර ඇත්තේය මෙම කෙටි පණිවිඩය පදනම් කරගෙනයි.